kalixlouiis/myanmar-wikipedia-corpus huggingface dataset:
မားချန့်တေလာကျောင်း နှင့် အောက်စဖို့ဒ် စိန့်ဂျွန်ကောလိပ်တို့တွင် ပညာသင်ကြားပြီးခဲ့သည်။
ဝန်ထမ်းဘဝ ၁၈၅၇ တွင် အိန္ဒိယ ဝန်ထမ်းစာမေးပွဲကို ဝင်ရောက်ဖြေဆိုပြီးနောက် အခွန်နှင့် တရားရေးဆိုင်ရာ ရာထူး အမျိုးမျိုးဖြင့် အနောက်မြောက်ပိုင်း နှင့် အလယ်ပိုင်းပြည်နယ်များတွင် တာဝန်ထမ်းဆောင်ခဲ့သည်။
အစောပိုင်းကာလများတွင် ကရော့စ်ဝိတ်သည် မိသားစုကြီး တစ်ခုဖြစ်အောင် ထူထောင်ခဲ့သောကြောင့် သူ၏ သားသမီးများကို လုံလောက်စွာ ထောက်ပံ့နိုင်ရန်အတွက် သူ၏ ဝန်ထမ်းဘဝ တလျှောက်တွင် ပူပန် ခဲ့ရသည်။
၁၈၆၃ ခုနှစ်တွင် ပထမ ဇနီး ဆာရာနှင့် အိမ်ထောင်ကျခဲ့ပြီး သား ၃ ယောက် သမီး ၃ယောက် မွေးဖွားခဲ့သည်။
၁၈၇၂ တွင် ဆာရာကွယ်လွန်ပြီးနောက် ဟတ်ဒ်ဖို့ရှိုင်းယားမှ စတုတ္ထမြောက်နယ်စား ဆာ ဟင်နရီ လူရှင်တန်၏ သမီး ကာရိုလင်း အဲလစ်ဆန် နှင့် လက်ထပ်၍ သား ၂ ယောက် သမီး ၁ ယောက် ထပ်မံ မွေးဖွားခဲ့သည်။
မြန်မာနိုင်ငံ မဟာဝန်ရှင်တော်မင်းကြီး ၁၈၈၃ ခုနှစ် မတ်လတွင် ကရော့စ်ဝိတ်သည် မြန်မာနိုင်ငံအတွက် ယာယီ မဟာဝန်ရှင်တော်မင်းကြီး ဖြစ်လာခဲ့သည်။
နောက်နှစ် မတ်လတွင် သူသည် အိန္ဒိယ အလယ်ပိုင်းပြည်နယ်များသို့ ယာယီ မဟာဝန်ရှင်တော်မင်းကြီး အဖြစ် ပြန်သွားခဲ့ပြီးနောက် အမြဲတမ်း ရာထူး ဖြစ်လာခဲ့သည်။
၁၈၈၇ ခုနှစ် မတ်လတွင် အများပြည်သူဆိုင်ရာ ဝန်ဆောင်မှု ကော်မရှင်တွင် ၄ လမျှ တာဝန်ထမ်းဆောင်ပြီးနောက် သူသည် မြန်မာနိုင်ငံသို့ ပြန်သွားခဲ့ပြီး ဆာချားလ် ဘားနတ် ကို ဆက်ခံသည့် မဟာဝန်ရှင်တော်မင်းကြီး ဖြစ်လာခဲ့သည်။
ကရော့စ်ဝိတ်သည် လွန်ခဲ့သော နှစ်နှစ်ကမှ အင်္ဂလိပ် လက်အောက်သို့ သွတ်သွင်းခဲ့သော အထက်မြန်မာပြည်သည် ပုန်ကန်ထကြွဆဲ ဖြစ်နေသည်နှင့် ကြုံရသည်။
ဗြိတိသျှ များနှင့် ၎င်းတို့ ခေါ်ဆောင်လာခဲ့သော အိန္ဒိယ ပုလိပ်တပ်ဖွဲ့များအား အများက မနှစ်သက်ကြသည်ကို သိရှိသဖြင့် သူသည် ကျေးရွာအဆင့် အုပ်ချုပ်ရေးနှင့် ရွာသူကြီးတို့ကို ပိုမို အားကောင်းအောင် ပြုလုပ်ခဲ့ပြီး မြန်မာတို့နှင့် ရင်းနှီးသော အုပ်ချုပ်ရေး ပုံစံကို ပြန်လည်ဖော်ဆောင်ရန် ကြိုးစားခဲ့သည်။
တစ်ချိန်တည်းမှာပင် သူသည် ပြောက်ကျားစစ်များနှင့် မီးရှို့မှုများကို အပြင်းအထန် နှိမ်နှင်းခဲ့ခြင်းဖြင့် ဗြိတိသျှတို့၏ နောက်ဆုံး ဘုရင်မင်းဆက်အား သိမ်းပိုက်ခြင်း အတွက် အရှက်ရစရာများကို ဖာထေးရန် ကြိုးစားခဲ့သည်။
၁၈၈၇ ခုနှစ်တွင် စီအက်စ်အိုင် အဖြစ် သူကောင်းပြုခြင်း ခံရပြီး ၁၈၈၈ ခုနှစ် ဇွန်လတွင် ကေစီအက်စ်အိုင် ဖြစ်လာခဲ့သည်။
အိန္ဒိယနိုင်ငံ ကရော့စ်ဝိတ်သည် အိန္ဒိယနိုင်ငံ အုပ်ချုပ်ရေးကောင်စီတွင် ၁၈၉၀ ဒီဇင်ဘာလမှ ၁၈၉၁ ခုနှစ် ဖေဖော်ဝါရီလ အထိ ဝန်ကြီးအဖွဲ့ဝင် ဖြစ်လာခဲ့ပြီး ၁၈၉၂ ခုနှစ် ဧပြီလမှ နိုဝင်ဘာလ အထိလည်း ဝန်ကြီးအဖွဲ့ဝင် ဖြစ်လာခဲ့ကာ နောက်ပိုင်းတွင် အနောက်မြောက်ပိုင်း ပြည်နယ်များ၏ ဒုတိယဘုရင်ခံ နှင့် အုဒ်ဒေသ၏ မဟာဝန်ရှင်တော်မင်းကြီးနေရာကို ဆာ အော့ကလန်း ကိုလ်ဗင် ထံမှ ဆက်ခံခဲ့သည်။
သူ၏ နိုင်ငံရေး ခံယူချက်မှာ ကြမ်းတမ်းသော ကွန်ဆာဗေးတစ် ဝါဒ ဖြစ်ပြီး သူသည် ပုံမှန်ထုတ်ဝေနေသော စာစောင်များတွင် ပုန်ကန်ထကြွ လိုမှုများ ကိန်းအောင်းနေသည်ကို တွေ့ခဲ့ရပြီး အနောက်တိုင်းမှ ပညာသင်ယူလာခဲ့သော အိန္ဒိယလူမျိုးများ၏ နိုင်ငံရေး ရည်မှန်းချက်ကို လှောင်ပြောင်ခဲ့သည်။
သူ၏ ပြည်နယ်တွင် ၁၈၉၃ ခုနှစ်၌ နွားမသတ်ရေး ဆန့်ကျင်မှုများ ပြင်းထန်လာသော အခါတွင် သူသည် ဖိနှိပ်ချုပ်ချယ်သော ဥပဒေ ပြဋ္ဌာန်းရန် တိုက်တွန်းခဲ့သော်လည်း သူနာမည်မပျက်ဘဲ ကံကောင်းသွားသည်မှာ အနည်းငယ်မျှ ပိုကြောက်တတ်သော လော့ဒ် လင်းစဒေါင်းမှ အနိုင်ရသွားသောကြောင့် ဖြစ်သည်။
အင်္ဂလန်သို့ ပြန်သွားခြင်း ကရော့စ်ဝိတ်သည် ၁၈၉၅ ခုနှစ် အစောပိုင်းတွင် အင်္ဂလန်သို့ ခွင့်ဖြင့် ပြန်သွားခဲ့ပြီး မတ်လတွင် အိန္ဒိယနိုင်ငံ၏ အကြံပေးအဖြစ် ခန့်အပ်ခံရပြီး ထိုရာထူးတွင်သူသည် ၁၀ နှစ်မျှ တာဝန်ထမ်းဆောင်ခဲ့သည်။
သူသည် အငြိမ်းစားယူပြီးနောက် မြန်မာနိုင်ငံနှင့် ပတ်သက်သော အမှတ်တရ မှတ်တမ်းများကို ရေးသားထုတ်ဝေခဲ့ပြီး မြန်မာနိုင်ငံအား ငြိမ်သက်စေခြင်း (၁၉၁၂) နှင့် သာကာ ပါတပ် ဆင်း နှင့် အခြားဇာတ်လမ်းများ (၁၉၁၃) တို့ ဖြစ်ကြသည်။
တိုင်းမ် သတင်းစာတွင် သူသည် ဆောင်းပါးများ ဆက်တိုက်ရေးသားခဲ့ပြီး မော်လေ-မင်တို ပြုပြင်ပြောင်းလဲရေးကို ရှုံ့ချပြီး ထိုပြုပြင်ပြောင်းလဲရေးသည် အိန္ဒိယ ပြည်သူများအား တာဝန်မယူဘဲ ပညာတတ်လွန်နေသော အိန္ဒိယနိုင်ငံရေးသမားများ၏ အုပ်ချုပ်မှုအောက်တွင် စွန့်ပစ်ထားသည်ဟု ဆိုခဲ့သည်။
သူသည် ဆာရေးကောင်တီ၊ ရှမ်လေ ဂရင်းရှိ လောင်းအေခရက်ရှိ သူ၏ နေအိမ်တွင် ၁၉၁၅ ခုနှစ် မေလ ၂၈ ရက် တွင် ကွယ်လွန်ခဲ့ပြီး ဇွန်လ ၂ ရက်တွင် မြေမြှုပ်သင်္ဂြိုဟ်ခဲ့သည်။
ကလ္လံ စကော့ ( ၁၉၈၈ အောက်တိုဘာ ၁၂ ဘွား) သည် အင်္ဂလိပ် တေးဆို တေးသီ ဖြစ်လေ၏။
၂၀၁၃ ခုတွင် အစွမ်းပြပွဲတခုတွင် အနိုင်ရကာ နယ်မဂ္ဂဇင်းတွင် ပါလာသည်။
၂၀၁၅ ခုရောက်သော် လူကြိုက်များ ရုပ်သံအစီအစဉ် ဗြိတိန်ဂေါ့တလံတွင် ပြိုင်ရင်း ကမ္ဘာသိဖြစ်လာသည်။
ရော်ဘင်၏သီချင်း ဒံစင်အွန်မိုင်အုံး ကို မိမိဆိုဟန်ဖြင့် သီချင်းထုတ်သည်။
ထိုသီချင်းမှာ ဗြိတိန်ထွက်တေးစာရင်းတွင် နံပါတ်နှစ်ရပြီး ယူကေနွေရာသီ၏ လူဝယ်အများဆုံးဖြစ်ခဲ့သည်။
၂၀၁၈ ခုတွင် "ယူအာသရီဇင်" သီချင်းကို လီယိုနာ လူးဝစ်နှင့် တွဲဆိုသည်။
မှီငြမ်း ကိုးကား။
လယ်သမားသည် လုံ့လဝီရိယစိုက်ထုတ်မှု ရှိခြင်း၊ နွားချေးစသော မြေဩဇာချပေးခြင်း၊ မိုးကလည်း အချိန်မှန်ရွာသွန်းခြင်း၊ ကုသိုလ်ကံကလည်း ထောက်မပေးခြင်းတို့ကြောင့် သီးနှံအောင်မြင်သကဲ့သို့ လုပ်ငန်းတစ်ခုတွင် ကံ၊ဉာဏ်၊ဝီရိယ သုံးပါးလုံးပြည့်စုံပါမှ အောင်မြင်မှု အပြည့်အဝ ရရှိသည်။
(လုံ့လလည်းထူ ဉာဏ်လည်းကူ မျိုးစေ့လည်းချ ငါလည်းမ - ဟူ၍လည်း အသုံးရှိသည်။
) "လုံ့လလည်းထူ မိုးလည်းကူ နွားချေးလည်းချ ကံလည်းမဆိုသော တောင်သူတို့၏ စကားပုံအတိုင်း အတိတ် ပစ္စုပ္ပန် ကံနှစ်ကံ ညီညွတ်ပါမှ စပါးလယ်ကြီး ကောင်းစွာသီးသကဲ့သို့....." Category:မြန်မာစကားပုံများ။
နို့ဒ်လန်းဒ် (; )သည် နော်ဝေနိုင်ငံ၏ အုပ်ချုပ်ရေးဒေသ ၁၁-ခုမှ တစ်ခု ဖြစ်သည်။
အချိန်ပိုင်းခြား၍ အများမှ ရယူအသုံးပြုခြင်း (Time-division Multiple Access or TDMA) သည် ချန်နယ် ဝင်ရောက်သုံးစွဲသည့် နည်းလမ်းတစ်ခုဖြစ်ပြီး ကြားခံနယ်ကို မျှဝေသုံးစွဲသည့် ကွန်ယက်များတွင် အသုံးပြုကြသည်။
ထိုနည်းလမ်းကို သုံးစွဲခြင်းဖြင့် အသုံးပြုသူ အချို့အနေနှင့် တူညီသော ကြိမ်နှုန်းရှိသည့် လေလှိုင်းကို အချိန်အပိုင်းအခြားများ ပိုင်းခြားခြင်းဖြင့် မျှဝေနိုင်သည်။
အသုံးပြုသူများအနေနှင့် အလျှင်အမြန် တစ်ယောက်ပြီးတစ်ယောက် မိမိတို့ ကိုယ်ပိုင် အချိန်အပိုင်းအခြားအတွင်း အလျှင်အမြန် ထုတ်လွှင့်ကြသည်။
ထို့ကြောင့် ထုတ်လွှင့်သော ကိရိယာ အများအပြား အနေနှင့် ထုတ်လွှင့်သည့် ကြားခံ (ဥပမာ ရေဒီယိုကြိမ်နှုန်း လေလှိုင်း) ကို မျှဝေနိုင်ပြီး တကြိမ်တည်းတွင် လေလှိုင်း၏ အများဆုံး လွှင့်ထုတ်နိုင်သည့် ကြိမ်ရေ၏ တစိတ်တပိုင်းကိုသာ အသုံးပြုကြသည်။
တီဒီအမ်အေအား 2G ဆယ်လူလာစနစ်များ ဖြစ်သည့် ဂျီအက်စ်အမ် စနစ်၊ အိုက်အက်စ်-၁၃၆ စနစ် ၊ ပါစင်နယ် ဒစ်ဂျစ်တယ် ဆယ်လူလာစနစ်၊ ဒစ်ဂျစ်တယ်နည်းဖြင့် မွမ်းမံထားသော ကြိုးမဲ့ဆက်သွယ်ရေးစနစ် (DECT) တို့တွင် သုံးစွဲကြသည်။
တီဒီအမ်အေကို ပထမဆုံး သုံးစွဲသည်မှာ ၁၉၇၉ တွင် အနောက်တိုင်းသမဂ္ဂ မှ ဝက်စတား ၃ ဂြိုဟ်တုတွင် ဂြိုဟ်တု ဆက်သွယ်ရေး အတွက် အသုံးပြုခဲ့ခြင်း ဖြစ်သည်။
ယခုအခါတွင် ဂြိုဟ်တုဆက်သွယ်ရေးတွင် ဤနည်းလမ်းကို ကျယ်ပြန့်စွာ သုံးစွဲလျက် ရှိကြသည်။
ကိုးကား ကဏ္ဍ:ဆက်သွယ်ရေး။
ဝေသာလီခေတ်သည် ကျောက်လှေကားခေတ် အေဒီ- ၃၂၇ မှ အေဒီ ၈၁၈ဖြစ်သော ရခိုင်မင်းဆက် ခေတ်တစ်ခေတ်ဖြစ်သည်။
ဓညဝတီခေတ် ကုန်ဆုံးသောအခါ၌ ဝေသာလီခေတ် စတင်ခဲ့လေသည်။
ဝေသာလီ ကျောက်လှေကားမြို့နေရာကား မြောက်ဦးမြို့ မြောက်ဘက် ၉ မိုင်ခန့်ဝေးသောအရပ်တွင် တည်ရှိသည်။
ဝေသာလီယဉ်ကျေးမှုသည် အေဒီ ၉ ရာစု (အေဒီ (၃၂၇- ၈၁၈) အထိ ထွန်းကားခဲ့သည်။
ဝေသာလီမြို့ဟောင်း တည်နေရာမှလည်းကောင်း၊ ရခိုင်ပြည်အရပ်ရပ် ဒေသများမှ လည်းကောင်း ယနေ့တိုင်အောင် ဝေသာလီခေတ်သုံးဒင်္ဂါးများ၊ ဝေသာလီခေတ်တွင် ရေးထိုးထားသောကျောက်စာ၊ ခေါင်းလောင်းစာ၊ ကြေးနီပြား စသည်တို့ကို ယခုတိုင်တွေ့ရှိနေဆဲပင်ဖြစ်သည်။
ဝေသာလီသည် မြန်မာနိင်ငံရှိ အခြားသော ယဉ်ကျေးမှုအုပ်စုများက ငွေကြေး အသုံးမပြုမီ နှစ်ပေါင်း ၁,ဝဝဝခန့် နီးပါးကတည်းက ငွေကြေးအသုံးပြုခဲ့သော ပထမဦးဆုံး ရခိုင်မင်းဆက် နိုင်ငံတော်အဖြစ် ထင်ရှားပြီး မြန်မာနိင်ငံတစ်ဝှမ်းလုံးရှိ ရှေးအကျဆုံး မြို့တစ်မြို့လည်းဖြစ်သည်။
ဝေသာလီခေတ်ကို စိုးစံခဲ့သော ရခိုင်မင်းဆက်များအကြောင်းကို အခိုင်အမာ သက်သေထူလျှက် ယနေ့တိုင်အောင် တည်ရှိနေသော ကျောက်စာမှာ မြို့ဟောင်းမြို့ မြောက်ဦးမြို့ရှိ ရှစ်သောင်းဘုရားရင်ပြင်တွင် တံခါးမုခ်တိုင်အဖြစ် စိုက်ထူထားသော အာနန္ဒစန္ဒြားမင်း ကျောက်စာပင်ဖြစ်သည်။
ဝေသာလီရခိုင်မင်းဆက်နိုင်ငံတော်မှာ ပင်လယ်ရပ်ခြား ကူးသန်းရောင်းဝယ်ရေး ဖွံ့ဖြိုး ထွန်းကားခဲ့ပြီး၊ အာရပ်နှင့် ပါရှန်ဘုရင့်နိုင်ငံတော်များအပြင် သည့်ထက်ဝေးလံသည့်တစ်ခြားကမ္ဘာ့တိုင်းပြည်များနှင့်လည်း ကုန်စည်များ ကူးသန်းရောင်းဝယ် တင်ပို့နိုင်ခဲ့သည်။
ဘီဘီစီမြန်မာပိုင်းသတင်း ၁၀ ဧပြီ ၂၀၁၉ အက္ခရာ အေဒီ- ၃၂၇ မှ အေဒီ ၈၁၈ခုနှစ်အထိ အသုံးပြုခဲ့သောရခိုင်ဝေသာလီခေတ်သုံးဗျည်း၃၅လုံး။
15x15px (ကကြီး)20x20px (ခငေ)20x20px (ဂဂွေ)20x20px (ခကျောက်ရှေ)20x20px (င)20x20px (စလုံး)20x20px (ဆလိမ်)20x20px (ဇဂွေး)20x20px (စမျှင်ဆွဲ)20x20px (ည)20x20px (ဋသီချိပ်)20x20px (ဌဝမ်းခွေး)20x20px (ဍသံကောက်)20x20px (ဎရီမှုတ်)20x20px (ဏကြီး)20x20px (တဝမ်းတတ်)20x20px (ထဝမ်းစိ)20x20px (ဒဇွယ်)20x20px (ဓဝမ်းယှိပ်)20x20px (နငေ)20x20px (ပဦးစောက်)20x20px (ဖဖေါက်လိပ်)20x20px (ဗလုံး)20x20px (ဘဗုံးယှိပ်)20x20px (မ)20x20px (ယ)20x20px (ရကောက်)20x20px (လ)20x20px (ဝ)20x20px (သ)20x20px (ဆျ)20x20px (သျှ)20x20px (ဟ)20x20px (ဠကြီး)20x20px (အ) ကိုးကား Category:မြန်မာသက်ဦးဆံပိုင်ဘုရင်စနစ်။
ဆသ်ယ နာ‌ဒေလ္လာ(నాదెళ్ల సత్యనారాయణ)(; ၁၉၆၇ အောက်တိုဘာ ၁၉ ဖွား) သည် အိန္ဒိယ-အမေရိကန် စီးပွားရေးအမှုဆောင်ချုပ် ဖြစ်သည်။
မိုက်ခရိုဆော့ဖ်၏ အမှုဆောင်ချုပ် ရာထူးကို စတိဗ် ဘာလ်မာ ထံမှ ၂၁၀၄ ခုတွင် ဆက်ခံခဲ့သည်။
အမှုဆောင်ချုပ်မဖြစ်မီက ကုမ္ပဏီ၏ ကွန်ပျူတင်းပလက်ဖောင်းများ တည်ဆောက်လည်ပတ်ရေးအတွက် တာဝန်ရှိသည့် မိုက္ခရိုဆော့၏ (cloud and enterprise group) ၏ ဒုတိယအမှုဆောင် ဥက္ကဋ္ဌအဖြစ် တာဝန်ယူခဲ့သည်။
ငယ် ဘဝ နာ‌ဒေလ္လာ ကို အိန္ဒိယနိုင်ငံ၊ ဟိုက်ဒြာဘတ်ရှိ တေလူဂူ ဟိန္ဒူ မိသားစုမှ မွေးဖွားခဲ့သည်။
မိခင် ပရဘာဝသီ မှာ သက္ကတ ဘာသာ ဆရာ ဖြစ်၍ ၎င်း၏ဖခင် ဗုက္ကပူရမ် ယုဂန္ဓာရ် బుక్కాపురం నాదెళ్ల యుగంధర్ သည် ၁၉၆၂-ကျောင်းဆင်း အိန္ဒိယအုပ်ချုပ်ရေးအရာရှိ ဖြစ်သည်။
‘Studious, hardworking boy has achieved his goal,’ says Satya Nadella's dad . Daily News and Analysis. (5 February 2014). Retrieved 16 February 2014. နာ‌ဒေလ္လာသည် ဘေဂွန်ပတ်,ဟိုက်ဒြာဘတ်အစိုးရကျောင်း (Hyderabad Public School, Begumpet)၌ ပညာသင်ယူခဲ့ပြီး ၁၉၈၈ ခုတွင် ကာနတကရှိ မဏိပါလ်နည်းပညာတက္ကသိုလ် (နောက် မန်ဂလောတက္ကသိုလ်၏ အစိတ်အပိုင်းဖြစ်လာ) မှ လျှပ်စစ်ဆိုင်ရာအင်ဂျင်နီယာဘွဲ့ ရရှိခဲ့သည်။
အမေရိကသို့ ပညာသင်ထွက်ပြီး ဝစ်ကွန်ဆင်-မီလ်ဝေါကီး တက္ကသိုလ်(University of Wisconsin–Milwaukee)တွင် ကွန်ပျူတာသိပ္ပံဘာသာနှင့် မဟာဘွဲ့ ဆက်တက်သည်။
၁၉၉၀ တွင် မဟာဘွဲ့ ရခဲ့သည်။
ထို့နောက် ချီကာဂို ဘုထ် စီးပွားရေး တက္ကသိုလ်ကျောင်း (University of Chicago Booth School of Business)မှ မဟာစီးပွားစီမံဘွဲ့ကို ၁၉၉၆ တွင်ရရှိခဲ့သည်။
သက်မွေးခရီး Sun Microsystems ၁၉၉၂ ခု၊ မိုက္ခရိုဆော့သို့ အလုပ်မဝင်မီတွင် ဆန်း မိုက္ခရိုစစ္စတံ၌ နည်းပညာဝန်ထမ်းအဖြစ် အလုပ်ဝင်ခဲ့သည်။
Microsoft right|thumb|Nadella leads a live discussion on Microsoft’s cloud strategy in 2014 in San Francisco Nadella's tenure at Microsoft has emphasized working with companies and technologies with which Microsoft also competes, including Apple Inc., Salesforce, IBM, and Dropbox. In contrast to previous Microsoft campaigns against the Linux operating system, Nadella proclaimed that "Microsoft ❤️ Linux", and Microsoft joined the Linux Foundation as a Platinum member in 2016. Under Nadella, Microsoft revised its mission statement to "empower every person and every organization on the planet to achieve more". He orchestrated a cultural shift at Microsoft by emphasizing empathy, collaboration, and 'growth mindset'. He has transformed Microsoft's corporate culture into one that emphasizes continual learning and growth. In 2014, Nadella's first acquisition with Microsoft's was of Mojang, a Swedish game company best known for the computer game Minecraft, for $2.5 billion. He followed that by purchasing Xamarin for an undisclosed amount. He oversaw the purchase of professional network LinkedIn in 2016 for $26.2 billion. On October 26, 2018, Microsoft acquired GitHub for US$7.5 billion. Since becoming CEO, Nadella Microsoft stock had tripled by September 2018, with a 27% annual growth rate. Boards and committees Board of Directors, Starbucks Board of Trustees, Fred Hutchinson Cancer Research Center Board of Trustees, University of Chicago ဆုများ အသိအမှတ်ပြုမှုများ In 2018, he was a Time 100 honoree. In 2019, Nadella was named Financial Times Person of the Year and Fortune magazine Businessperson of the Year. In 2020, Nadella was recognized as Global Indian Business Icon at CNBC-TV18's India Business Leader Awards in Mumbai. ပုဂ္ဂလဘဝ ၁၉၉၂ ခုတွင် ဖခင်၏ ကျောင်းနေဖက်တဦး၏ သမီးဖြစ်သူ အဏိပါလ်ကျောင်း၌ပင် ဗိသုကာပညာနှင့် ကျောင်းတက်ခဲ့သော အနုပမနှင့် လက်ထပ်ခဲ့သည်။
သားတစ်ယောက်၊ သမီးနှစ်ယောက် ထွန်းကားခဲ့ပြီး ဝါရှင်တန်နယ် ကလိုက်ဟေး နှင့် ဘဲလီဗူး တို့တွင် နေကြသည်။
သားဖြစ်သူ ဇိန်မှာ မွေးရာပါ ဦးနှောက်ထိခိုက်မှုကြောင့် ခြေလက်မလှုပ်နိုင်ပေ။
ကဗျာဖတ်ဝါသနာပါ၍ အမေရိကန်နှင့် အိန္ဒိယကဗျာများ ဖတ်လေ့ရှိသည်။
အိန္ဒိယသားတို့ ဉာဉ်အတိုင်း ခရစ်ကတ်လည်း ကစားသည်။
မေဂျာလိဂ်မှ ဘောလုံးအသင်းဖြစ်သော စိတရ် ဆောင်ဒါ ဘောလုံးအသင်း Seattle Sounders FC ကို ဇနီးမောင်နှံတို့ တစ်စိတ်တစ်ပိုင်း ဝယ်ထားသည်။
"Hit Refresh" အမည်ရ စာအုပ်ကို ရေးသားထားပြီး သူ့ဘဝအကြောင်း၊ မိုက္ခရိုဆော့ဖ်၌ ဖြတ်သန်းရပုံ၊ နည်းပညာက အနာဂတ်ကို ပုံဖော်နိုင်မည်ဟု မည်သို့ယုံကြည်ကြောင်းတို့ကို ထည့်သွင်းထားသည်။
ထိုစာအုပ်မှရသော အကျိုးအမြတ်ကို ပရဟိတအဖွဲ့များအား လှူဒါန်းသည်။
ထုတ်ဝေခြင်း Hit Refresh: The quest to rediscover Microsoft's soul and imagine a better future for everyone, 2017. (audiobook ) ကိုးကား။
ဇီးကွက်လေး ကိုးကား ကဏ္ဍ:ဇီးကွက်။
ဇီးကွက်ဗိုက်ကွက် (Asian Barred-Owlet) ကိုးကား ကဏ္ဍ:ဇီးကွက်။
တောဇီးကွက် (Jungle Owlet) ကိုးကား ကဏ္ဍ:ဇီးကွက်။
ရန်ကုန်ဗုဒ္ဓတက္ကသိုလ် (ရွှေပြည်သာ) သည် ရန်ကုန်တိုင်းဒေသကြီး၊ ရွှေပြည်သာမြို့နယ်၊ အမှတ် ၈ ရပ်ကွက်၊ ဦးဥတ္တမလမ်း၊ ပညာပါရမီကျောင်းတိုက်တွင် တည်ရှိသည့် ဗုဒ္ဓဘာသာတက္ကသိုလ်တစ်ခု ဖြစ်သည်။
https://www.edge.com.mm/article/yangon-buddha-university.html ကိုးကား။
thumb|Asio flammeus flammeus ဇီးကွက်နားတို ကိုးကား ကဏ္ဍ:ဇီးကွက်။
ကိုးကား ကဏ္ဍ:ခို၊ ချိုးနှင့် အလားတူငှက်များ။
နီကိုဘာခို (Caloenas nicobarica) သည် ကပ္ပလီကျွန်းမှ ကျွန်းငယ်လေးများ၊ အိန္ဒိယနိုင်ငံ၊ ဆော်လမွန်အိုင်းလန်းနိုင်ငံ၊ ပလောင်းနိုင်ငံတို့တွင် တွေ့ရှိရလေ့ရှိသည်။
ယင်းငှက်သည် Caloenas မျိုးစုမှ တစ်ခုတည်းသောအဖွဲ့ဝင်ဖြစ်ပြီး မျိုးသုဉ်းပျောက်ကွယ်သွားပြီဖြစ်သည့် ဒိုဒိုငှက်နှင့် ဆွေမျိုးတော်စပ်သည့် ရှင်သန်နေဆဲငှက်မျိုးစိတ်ဖြစ်သည်။
right|Swinside stone circle, England စတုန်းဆာကယ် သည် ကျောက်တုံးများကို စက်ဝိုင်းပုံသဏ္ဌာန် ထောင်ထားသည့် နေရာတစ်ခု ဖြစ်သည်။
၎င်းတို့ကို ဥရောပတိုက် မြောက်ပိုင်းနှင့် ဂရိတ်ဗြိတိန်တို့တွင် များသောအားဖြင့် တွေ့ရလေ့ ရှိသည်။
3000 BCE မှစ၍ ကျောက်ခေတ်နှောင်းပိုင်းနှင့် ကြေးခေတ် အစောပိုင်းကာလတို့တွင် ပြုလုပ်ထားခဲ့ခြင်း ဖြစ်သည်။
ထင်ရှားသည့် နေရာများမှာ Avebury ရှိ သမိုင်းမတင်မီကာလက သင်္ချိုင်း၊ ရိုးရွိုက်စတုန်း Rollright Stones နှင့် စတုန်းဟင့်ရှိ အဝိုင်းသဏ္ဌာန်ထောင်ထားသည့် ကျောက်တုံးများ ဖြစ်သည်။
ရှေးခေတ်စတုန်းဆာကယ်များကို ဥရောပတစ်ခွင်၊ Pyrenees တွင် များစွာနှင့်၊ ပြင်သစ်နိုင်ငံတောင်ပိုင်း Cevennes ရှိ Causse de Blandas, Alps, ဘူဂေးရီးယားနိုင်ငံနှင့် ပိုလန်နိုင်ငံတို့တွင် တွေ့ရသည်။
ကိုးကား ကဏ္ဍ:ကျောက်တုံးစက်ဝန်း။
အေးရွာသစ်ရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ပေါက်ကုန်းကြီးကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၀၈ ဖြစ်သည်။
၂၀၁၄ သန်းခေါင်စာရင်းအရ ပေါက်ကုန်းကြီးကျေးရွာအုပ်စုတွင် ကျား ၁၆၂၀ ဦး၊ မ ၁၇၄၅ ဦး၊ လူဦးရေ စုစုပေါင်း ၃၃၆၅ ဦးနေထိုင်သည်။
ကယ်ယိုလာဒို အမျိုးသားဥယျာဉ် သို့မဟုတ် ကယ်ယိုလာဒို ဂါနာ အမျိုးသားဥယျာဉ် အား ယခင်က ဘာရတ်ပူ ကျေးငှက်ထိန်းသိမ်းရေးနယ်မြေ ဟု ခေါ်ဆိုခဲ့ကြပြီး အိန္ဒိယနိုင်ငံ ရာဂျက်စသန်ပြည်နယ် ဘာရတ်ပူမြို့တွင် တည်ရှိကာ ကျေးငှက်ထိန်းသိမ်းရေးနယ်မြေ တစ်ခု ဖြစ်ပြီး ကျေးငှက်ထောင်ပေါင်းများစွာ နေထိုင်ကျက်စားရာ နေရာဖြစ်ကာ အထူးသဖြင့် ဆောင်းရာသီတွင် ဖြစ်သည်။
ထိုဥယျာဉ်အတွင်း နေထိုင်သော ငှက်မျိုးစိတ်ပေါင်း ၂၃၀ ကျော် ရှိသည်ဟု သိရသည်။
ထိုနေရာသည် အဓိက ကမ္ဘာလှည့်ခရီးသွားဒေသတစ်ခုလည်း ဖြစ်ပြီး ကျေးငှက်ဗေဒပညာရှင် အများအပြား ဆောင်းခိုသည့် ရာသီတွင် လာရောက်လေ့ ရှိကြသည်။
၁၉၇၁ ခုနှစ်တွင် ကျေးငှက်ထိန်းသိမ်းရေး နယ်မြေအဖြစ် ကြေညာခဲ့သည်။
ထို့အတူ ယူနက်စကို ကမ္ဘာ့အမွေအနှစ်နေရာတစ်ခုလည်း ဖြစ်သည်။
World Heritage Site, UNESCO World Heritage Status. ကယ်ယိုလာဒို ဂါနာ အမျိုးသားဥယျာဉ်သည် လူတို့တည်ဆောက်ထားပြီး လူတို့စီမံခန့်ခွဲသော စိုစွတ်မြေဒေသ တစ်ခု ဖြစ်ပြီး အိန္ဒိယနိုင်ငံရှိ အမျိုးသားဥယျာဉ်တစ်ခုလည်း ဖြစ်သည်။
ထိုထိန်းသိမ်းရေးနယ်မြေမှ ဘာရတ်ပူမြို့အား မကြာခဏ ဖြစ်ပွားလေ့ရှိသည့် ရေကြီးမှုများမှ အကာအကွယ်ပေးပြီး ကျေးရွာအတွင်းရှိ ကျွဲနွားများအတွက် စားကျက်နေရာလည်းဖြစ်ကာ အစောပိုင်းက ရေနေငှက်များကို အမဲလိုက်ရာ ဒေသတစ်ခုလည်း ဖြစ်သည်။
အကျယ်အဝန်းအားဖြင့် ရှိသော ထိန်းသိမ်းရေးနယ်မြေအား ဒေသခံများက ဂါနာဟု ခေါ်ကြပြီး မြက်ခင်းပြင်များ၊ သစ်တောမြေများ၊ သစ်တောစိမ့်မြေများ နှင့် စိုစွတ်မြေများ ရောထွေးယှက်တင်နေသော နေရာ ဖြစ်သည်။
ထိုသို့ အမျိုးမျိုးကွဲပြားနေသော ဒေသသည် ငှက်မျိုးစိတ် ၃၆၆ မျိုး၊ ပန်းမန်မျိုးစိတ် ၃၇၉ မျိုး၊ ငါးမျိုးစိတ် ၅၀ မျိုး၊ မြွေမျိုးစိတ် ၁၃ မျိုး၊ ပုတ်သင်ညိုမျိုးစိတ် ၅ မျိုး၊ ကုန်းနေရေနေ သတ္တဝါမျိုးစိတ် ၇ မျိုး၊ လိပ်မျိုးစိတ် ၇ မျိုး နှင့် အခြားသော ကျောရိုးမဲ့သတ္တဝါမျိုးစိတ်များ၏ ကျက်စားရာဒေသ ဖြစ်သည်။
Planning Commission Report A report filed with Planning Commission of India. နှစ်စဉ်နှစ်တိုင်းတွင် ရေနေငှက်များ ထောင်ချီ၍ ဆောင်းခိုရန်နှင့် အကောင်ပေါက်ရန် လာရောက်ကြသည်။
ထိုထိန်းသိမ်းရေး ဒေသသည် ကမ္ဘာပေါ်တွင် ငှက်များ အကြွယ်ဝဆုံး ဒေသတစ်ခုဖြစ်ပြီး ဒေသခံ ငှက်များနှင့် ရေနေငှက်များ အပါအဝင် ရွှေ့ပြောင်းလည်ပတ် ရောက်ရှိလာသော ငှက်များ၏ အသိုက်ဖွဲ့ရာ ဒေသ ဖြစ်သည်။
ရှားပါးသော ဆိုင်ဘေးရီးယန်းဗျိုင်းမျိုးသည် ထိုဥယျာဉ်တွင် ဆောင်းခိုလေ့ ရှိသော်လည်း ယခုအခါ မျိုးသုဉ်းပျောက်ကွယ်သွားပြီ ဖြစ်သည်။
ကမ္ဘာ့ သားရိုင်းတိရစ္ဆာန် ရန်ပုံငွေ အဖွဲ့ကို တည်ထောင်သူ ပီတာစကော့ ၏ အဆိုအရ ကယ်လိုယာဒို အမျိုးသားဥယျာဉ်သည် ကမ္ဘာပေါ်ရှိ အကောင်းဆုံး ငှက်ဒေသ ဖြစ်သည်ဟု ဆိုသည်။
ပုဏ္ဏားရွာသည် မကွေးတိုင်းဒေသကြီး၊ သရက်ခရိုင်၊ သရက်မြို့နယ်တွင်း၌ တည်ရှိပြီး၊ ဗိုလ်ချုပ်အောင်ဆန်းက ဂျပန်ခေတ်ဝယ် ဖက်ဆစ်တော်လှန်ရေးကို စတင်ကြေညာခဲ့သော သမိုင်းဝင်ရွာဖြစ်သည်။
7Day News | ပုဏ္ဏားရွာတွင် စိုက်ထူမည့် ဗိုလ်ချုပ်ရုပ်တု သရက်မြို့တွင်းလှည့်လည် ၂၀၁၅ တွင် ဗိုလ်ချုပ်အောင်ဆန်း နှစ်တရာပြည့် ဂုဏ်ပြုအခမ်းအနားကို ပြုလုပ်ခဲ့သည်။
၂၀၁၆ တွင် ဗိုလ်ချုပ်ရုပ်တုကို စိုက်ထူခဲ့သည်။
ဒေသ ပုဏ္ဏားကျေးရွာသည် အိမ်ခြေ ၅၀၀ ကျော်၊ လူဦးရေ ၁,၅၀၀ ခန့်ရှိသော ကျေးရွာကြီးတစ်ရွာဖြစ်ကာ၊ အထက်တန်းကျောင်းခွဲ ရှိသည်။
သောက်သုံးရေရှားပါးသော ဒေသတစ်ခု ဖြစ်ပြီး လျှပ်စစ်မီးလည်း မရရှိသေးပေ။
သမိုင်းကြောင်း ဂျပန်ခေတ်က ဤရွာဝယ် ဗိုလ်ချုပ်အောင်ဆန်း စခန်းချခဲ့ပြီး၊ ဖက်ဆစ်တော်လှန်ရေးကို ကြေညာခဲ့သည်။
ရက်စွဲမှာ ၁၉၄၅ မတ် ၂၇ ဖြစ်၏။
၂၀၁၅ မတ် ၂၇ ဝယ် ဗိုလ်ချုပ်အောင်ဆန်း (အသက်)ရာပြည့်ပွဲ ကျင်းပခဲ့သည်။
၂၀၁၆ မတ်လ ၂၇ ရက်နေ့ဝယ် ဖက်ဆစ်တော်လှန်ရေးအောင်ပွဲ အခမ်းအနားကို ကျင်းပပြီး၊ ခြောက်ပေမြင့် ကျွန်းသား တစ်ပင်တည်းဖြင့် ပခုက္ကူမြို့တွင် ထွင်းထုပြီး၊ ၂၅ ရက်တွင် အောင်လံမြို့မှတဆင့် မော်တော်ဖြင့် သယ်ယူလာသော ဗိုလ်ချုပ်ရုပ်တုကို သရက်မြို့ပေါ်မှာ ၂၆ ရက်နေ့က လှည့်လည်ပြသပြီးနောက်၊ ဗိုလ်ချုပ် အမိန့် ကြေညာခဲ့သည့် နေရာ၌ အမှတ်တရ စိုက်ထူခဲ့သည်။
အလှူရှင်မှာ ပခုက္ကူမြို့မှ အငြိမ်းစားပါမောက္ခ တစ်ဦး ဖြစ်သည်။
ကိုးကား ကဏ္ဍ:သရက်မြို့နယ်ရှိ ရွာများ။
ပွန်ဒူဂတ် သည် ရှေးဟောင်း ရောမခေတ်မှ ရေသယ်တံတားတစ်ခု ဖြစ်ပြီး အေဒီ ၁ ရာစုက တည်ဆောက်ခဲ့ကာ ရောမပြည်၏ ကိုလိုနီတစ်ခု ဖြစ်သော နီမောဆပ်စ် (ယနေ့ခေတ် ပြင်သစ်နိုင်ငံ တောင်ပိုင်း နီမက်) သို့ မျှ ရေကို သယ်ပို့နိုင်ရန် အတွက် ဖြစ်သည်။
၎င်းသည် ဂါဒွန်မြစ်ကို ပြင်သစ်နိုင်ငံတောင်ပိုင်း ဗားစ်ပွန်ဒူဂတ်မြို့ အနီးတွင် ဖြတ်သန်းသွားသည်။
ပွန်ဒူဂတ်သည် ရောမ ရေသယ်တံတားများတွင် အမြင့်ဆုံး ဖြစ်ပြီး အကောင်းဆုံး ထိန်းသိမ်းထားနိုင်သော တံတားတစ်ခုလည်း ဖြစ်သည်။
၎င်း၏ သမိုင်းကြောင်းအရ အရေးပါမှုကြောင့် ၁၉၈၅ ခုနှစ်တွင် ယူနက်စကို ၏ ကမ္ဘာ့အမွေအနှစ်နေရာစာရင်းသို့ ထည့်သွင်းခဲ့သည်။
ကာကတ်ဆုန်းရဲတိုက် သည် အလယ်ခေတ် ရဲတိုက်တစ်ခု ဖြစ်ပြီး ပြင်သစ်နိုင်ငံ အောက်ဆီတန်းနီးပြည်နယ် အော်ဒီခရိုင်ရှိ ကာကတ်ဆုန်းမြို့တွင် တည်ရှိသည်။
၎င်းသည် အော်ဒီမြစ်၏ ညာဘက်ကမ်းရှိ တောင်ကုန်းတစ်ခုပေါ်တွင် တည်ရှိပြီး မြို့တည်နေရာ၏ အရှေ့တောင်ဘက်ခြမ်းတွင် ဖြစ်သည်။
စင်ကာပူအမျိုးသားတက္ကသိုလ် (National University of Singapore သို့မဟုတ် NUS)သည် စင်ကာပူနိုင်ငံရှိ သက်တမ်းအရှည်ဆုံး အများနှင့်သက်ဆိုင်သည့် ကိုယ်ပိုင်အုပ်ချုပ်ခွင့်ရှိသော သုတေသနတက္ကသိုလ်တစ်ခုဖြစ်သည်။
ကိုးကား ကဏ္ဍ:စင်ကာပူနိုင်ငံရှိ တက္ကသိုလ်များ။
ရှန့်ရှီးပြည်နယ်၊ ဟွမ်းလင်စီရင်စုရှိ ရွှမ်းယွမ်ဘုရားကျောင်း။
ဟွမ်းတိ ခေါ် အဝါရောင်ဧကရာဇ်မင်းကို ပူဇော်သည့် ဘုရားကျောင်း။
ရှန်းရှီးပြည်နယ်၊ ရှင်းကျိုးနယ်၊ ဟော့ချွီးစီရင်စုရှိ မြစ်ဝါမြစ် စောင့်နတ်မင်း ဘုရားကျောင်း thumb|ဟိုင်နန်ပြည်နယ်၊ ဟိုင်ခိုမြို့ရှိ အရှင်ငါးပါးဘုရားကျောင်းဆောင်အတွင်း အရှင်ငါးပါး(အရာရှိငါးပါး) ကို ဝတ်ပြုသည့် နတ်စင်။
တရုတ် ရိုးရာဘာသာတရား ကို (တရုတ်တွင်)အများလက်ခံကိုးကွယ်သော ဘာသာတရားတစ်ခုအဖြစ် အသိများ၍ တရုတ်ပြည်ပြင်ပတွင်ပျံ့နှံ့နေထိုင်သော တရုတ်လူမျိုးများအပါအဝင် တရုတ်ယဉ်ကျေးမှုနယ်ပယ်မှသူများနှင့် သက်ဆိုင်သည်။
'တရုတ် ရိုးရာဘာသာတရား'သည် ယေဘုယျအားဖြင့် ဘာသာရေးဟုဆိုနိုင်သော နယ်ပယ်များမှ အယူဝါဒဆိုင်ရာအကျင့်အမျိုးမျိုးကွဲပြားနေမှုကို ဖော်ပြရန်သုံးစွဲသော 'ဇာစ်မြစ်တစ်ခုထက်ပိုသော' ဝေါဟာရတစ်မျိုးဖြစ်သည်။
ဗစ်ဗီယန် ဝီးက ပန်းကန်လုံးအလွတ်နှင့် နှိုင်းယှဉ်ဖော်ပြပြီး ထိုပန်းကန်အလွတ်ထဲတွင် အဓိကဘာသာတရားများဖြစ်သော ဗုဒ္ဓဘာသာ၊ ကွန်ဖြူးရှပ်ဝါဒ၊ တာအိုဘာသာ၊ ရောနှောပေါင်းစပ်သွားသော အခြားတရုတ်ဘာသာတရားများ (သို့) ခရစ်ယာန်ဘာသာ (ကသလစ်) နှင့် ဟိန္ဒူဘာသာတို့တွင် ပါဝင်သော အကြောင်းအရာများကို အမျိုးမျိုးဖြည့်နိုင်သည်ဟု ဆိုသည်။
The restriction of Christianity to Catholicism in her definition has since been broadened by the findings of other investigators. ထိုရိုးရာယုံကြည်မှုထဲတွင် သဘာဝစွမ်းအားနှင့် ဘိုးဘေးများကို ပူဇော်ကန်တော့ခြင်း၊ မကောင်းဆိုးဝါး(စွမ်းအား)များကို နှိမ်နင်းခြင်း၊ ဧကရာဇ်ဘုရင်များ၊ လူသားများသာမက နတ်ဒေဝါများကပါ အကျိုးသက်ရောက်နိုင်သော အရှိတရား၊ သဘာဝတရား၊ စကြဝဠာ၏ ကြောင်းကျိုးဆီလျော်စွာဖြစ်တတ်သည့် အစီအစဉ်သဘောကို ယုံကြည်ခြင်းများ ပါဝင်သည်။
ထိုသို့ယုံကြည်ကိုးကွယ်ရာတွင် ရှန် ( ဟုခေါ်သော နတ်ဒေဝါများ၊ ထာဝရအသက်ရှိသော တန်ခိုးရှင်အများအပြားပါဝင်ရာ ထိုသူတို့မှာ စွမ်းအားကြီးသောနတ်ဒေဝါများ၊ လူသားအပြုအမူနှင့်နီးစပ်သော နတ်များ (သို့) ရှေးဘိုးဘေးဘီဘင်များ ဖြစ်နိုင်သည်။
ဤနတ်ဘုရား၊ နတ်ဒေဝါအချို့နှင့်ပတ်သက်သော ဇာတ်လမ်းပုံပြင်များကို တရုတ်ဒဏ္ဍာရီတွင် စုစည်းဖော်ပြထားသည်။
(၁၁)ရာစု စုန့်မင်းဆက်ခေတ်ကာလတွင် ဤအယူအကျင့်များသည် ဗုဒ္ဓဘာသာ၏ ကံတရား၊ ပြန်လည်မွေးဖွားခြင်းအယူအဆ၊ တာအိုဘာသာ၌ပါရှိသော နတ်ဒေဝါတို့၏ ကြီးငယ်ဝါစဉ်သဘောတရားများနှင့် ရောနှောသွားကာ အများစုလက်ခံသော ဘာသာရေးစနစ်တစ်ခုအဖြစ် ပေါ်ထွန်းလာခဲ့ကာ အမျိုးမျိုး အသွယ်သွယ်သော နည်းလမ်းများနှင့် ပစ္စက္ခကာလအထိ ရှင်သန်လျက်ရှိသည်။
အမျိုးအစားများ ရှေးခေတ်တရုတ်ဘာသာရေးများ၌ ရင်းမြစ်များ၊ ဒေသဆိုင်ရာပုံစံများ၊ တည်ထောင်သူ၏ နောက်ခံဇာစ်မြစ်၊ ဓလေ့ထုံးတမ်း၊ အတွေးခေါ်ပိုင်းဆိုင်ရာ အစဉ်အလာများစွာ ရှိသည်။
ဤသို့ အမျိုးအစားများပြားသော်လည်း အကျဉ်းချုပ်လိုက်ပါက ဘာသာရေးသဘောတရား (၄) ခု၊ စကြဝဠာသဘောတရားနှင့် ကိုယ်ကျင့်တရားပိုင်းဆိုင်ရာ သဘောတရားဟူ၍သာ ဘုံသဘောမျိုးရှိသည်။
Fan, Chen 2013. p. 5-6 ဘာသာရေးသဘောတရားလေးခုတွင် ကောင်းကင်ဘုံဟုခေါ်သော 'ထျန်း' (ထူးကဲသော ကိုယ်ကျင့်တရားအရည်အသွေးတို့တည်ရာ ဌာနေ) ၊ 'ချီ' ဟုခေါ်သော အသက်ရှုသွင်း/ထုတ်ခြင်း (သို့) စကြဝဠာကို လည်ပတ်စေသည့် စွမ်းအင်၊ 'ကျင့်ဆူ' ဆိုသည့် ဘိုးဘေးများကို ပူဇော်ကန်တော့ခြင်း၊ 'ပေါက်ယင်း' ဟုအမည်တွင်သည့် ကိုယ်ကျင့်တရားဆိုင်ရာ အညမညသဘောတရားများ (ကောင်းသူစံ၊ မကောင်းသူခံ) ပါဝင်သည်။
ထိုဖော်ပြပါသဘောတရားများနှင့်အတူ အခြားသော ရိုးရာအစဉ်လာ ကံတရားနှင့် ရည်မှန်းချက် သဘောတရားနှစ်ခု:Fan, Chen 2013. p. 21 'မင့်ယွင်' ဟူသည့် ပုဂ္ဂိုလ်ရေးဆိုင်ရာ ကံလမ်းကြောင်း ၊ 'ယွမ်းဖန်' ဟုဆိုသော ကံကြမ္မာတိုက်ဆိုင်မှုများ(တနည်း အတိတ်ကံက ကျေးဇူးပြုသော ကံကြမ္မာ)Fan, Chen 2013. p. 23 (သို့) ကုသိုလ် အကုသိုလ် ကံတရား (သို့) ဖြစ်တန်ချေရှိသော ပတ်သက်ဆက်နွယ်မှုများ စသည်တို့ပါဝင်ကြသည်။
ယင်း နှင့် ယန်း ( သည် စကြဝဠာ၏ အစီစဉ်တကျဖြစ်နေမှုကို ဖော်ပြထားသည့် ဆန့်ကျင်ဘက်သဘာဝရှိသည့် အခြေအနေနှစ်ရပ်ဖြစ်သည် စကြဝဠာစီစဉ်တကျဖြစ်နေမှုကို 'ယန်း'နှင့် အတူ ရှင်သန်ကြီးထွားမှုသဘောတရားနှင့် ယုတ်လျော့မှုသဘောတရားတို့၏ အပြန်အလှန်ချိတ်ဆက်လုပ်ဆောင်မှုများဖြင့် ထိန်းထားသည်။
ယန်း (အတိုက်သဘော) ကို ယင် (အခံသဘော) ထက်ပို၍ အများလက်ခံသောဘာသာရေးတွင် နှစ်သက်ကြ၏။
Teiser, 1996. လင် () (သို့) သဘာဝလွန် အထွတ်မြတ်ထားရာ အရာ (ကောင်းကင်ဘုံ) သည် 'ယင်းယန်း'နှစ်ခု၏ ကြားခံဆက်သွယ်ပေးသောအရာဖြစ်၍ လောကဖန်တီးခြင်းနှင့်ပတ်သက်၍ ရှုပ်ထွေးသောစီစဉ်ကျနမှုသဘောလည်းဖြစ်သည်။
ချင်းမင်းဆက်၊ မင်မင်းဆက်များအပါအဝင် မျက်မှောက်ခေတ် တရုတ်နှင့် ထိုင်ဝမ် အစိုးရများသည် ကျေးလက်နေသူများ၏ ဘာသာရေးဆိုင်ရာကျင့်ထုံးများသည် လူမှုရေးရာ တည်ငြိမ်မှုကို အားပြုလျှင် လက်ခံကြ၍ အခြေနေမတည်ငြိမ်မှုများဖြစ်ပေါ်စေလျှင် နှိပ်ကွပ်ကြသည်။
၁၉၁၁ တွင် တရုတ်ပြည်အင်ပါယာခေတ်ကုန်ဆုံးပြီးနောက် အစိုးရများ၊ အထက်တန်းလွှာများသည် ခေတ်သစ်တန်ဖိုးများကို မြှင့်တင်နိုင်စေရန်အလို့ငှာ ရှေးခေတ်တရုတ်ရိုးရာဘာသာတရားကို ဆန့်ကျင်ခြင်း၊ ဖယ်ရှားရန်ကြိုးပမ်းခြင်းများ ပြုလုပ်ခဲ့ကြ၍ အများစုကလည်း ရှေးခေတ်က ခေတ်မမှီတော့သော အယူစွဲများကို ရှုတ်ချကြသည်။
ရှေးခေတ်တရုတ်ရိုးရာဘာသာသည် ၂၀ရာစုနှောင်းပိုင်းတွင် ထိုင်ဝမ်၌ စတင်ပြောင်းလဲခဲ့ပြီး ၂၁ရာစုတွင် တရုတ်ပြည်မတွင်ပါ ပြောင်းလဲလာခဲ့သည်။
ယခုဆိုလျှင် ပညာရှင်များက ရိုးရာဘာသာတရားကို အကောင်မြင်သည့်ဖက်က သုံးသပ်ကြည့်ရှုကြသည်။
မကြာသေးမီအချိန်များက တရုတ်ရိုးရာဘာသာသည် တရုတ်ပြည်၊ ထိုင်ဝမ်တို့တွင် အသစ်တဖန်ပြန်လည်ပေါက်ဖွားစပြုလာ၍ အချို့သော ပုံစံများကို ရှေးခေတ် တရုတ်ရိုးရာ ယဉ်ကျေးမှုကို ထိန်းသိမ်းခြင်းအဖြစ် နားလည်လက်ခံကြရာ ၎င်းတို့မှာ မာဆူးဝါဒ၊ ဖူးကျန့်အရပ်က ဆန်းညီဝါဒZhuo Xinping, "Relationship between Religion and State in the People’s Republic of China,in Religions & Christianity in Today's China. IV.1 (2014) . pp. 22-23 ဟွမ်းတိ (အဝါရောင်ဧကရာဇ်) အားပူဇော်ကန်တော့ခြင်းSautman, 1997. pp. 80-81 နှင့် အခြားသော ဒေသဆိုင်ရာ ဝတ်ပြုပူဇော်မှုများဖြစ်သည့် လုံးဝမ်း၊ ပန်ကူး၊ ကိုင်းရှန် ဝတ်ပြုပူဇော်မှုများပါဝင်သည်။
Adam Yuet Chau. "The Policy of Legitimation and the Revival of Popular Religion in Shaanbei, North-Central China". Modern China. 31.2, 2005. pp. 236-278 ဝိသေသလက္ခဏာများ thumb|ဟူပေ့၊ ဆွေကျိုးနယ်ရှိ ယန်တိ ရှန်းနုန် ဘုရားကျောင်းဆောင်တွင် ဒေသဆိုင်ရာ အခမ်းအနားကျင်းပနေပုံ။
ထိုင်ဝမ်၊ ကျားယိမြို့ ဘုရားကျောင်း၌ မားဆူနတ်ရုပ်တု ကွဲပြားမှုနှင့် စုဖွဲ့မှု ရှေးတရုတ်ဘာသာအယူဝါဒများမှာ ခရိုင်တစ်ခုနှင့် တစ်ခုမတူချေ။
ရွာတစ်ရွာနှင့် တစ်ရွာတွင်ပင်မတူကြပေ။
မတူရသည့်အကြောင်းမှာ ဘာသာရေးဆောင်ရွက်ပုံ အလေ့အထများသည် ဒေသဆိုင်ရာလူမှုအဖွဲ့အစည်း၊ ဆွေမျိုးတော်စပ်မှု၊ ပတ်ဝန်းကျင်အနေအထားစသည်တို့အပေါ်တွင် နယ်နိမိတ်ကန့်သတ်မှုရှိသည်။
ထိုနယ်ပယ်တစ်ခုစီတွင် အခိုင်အမာဖွဲ့စည်းထားသော ဘာသာရေးအဖွဲ့များနှင့် ထိုသူတို့၏ ရိုးရာဓလေ့ကျင့်ထုံးများသည် အလွန်ကျစ်လျစ်သောပုံစံရှိ၏။
ဘုရားကျောင်းများ၊ ဘုရားကျောင်းအတွင်းရှိနတ်ရုပ်များသည် အမှတ်သညာဝိသေသများရှိကြ၍ ဒေသခံလူမှုအဖွဲ့အစည်းတို့၏ နေ့စဉ်ဘဝ၏ တသီးတသန့် လုပ်ဆောင်ချက်များကို ထမ်းဆောင်ပေးနိုင်သည်။